Humarskipið , veitingastaður á floti , sem legið hefur við bryggju á Akranesi án starfsemi þetta sumarið , er nú í togi á leið til Reykjavíkur á ný . Gunnar Leifur Stefánsson sem annast hefur rekstur Humarskipsins , sagði að skipið verði geymt við bryggju í Reykjavík í vetur þar sem þar væri skjólbetra að vetrinum en á Akranesi . Gunnar Leifur segir að ekki sé enn búið að taka ákvörðun um hvort Humarskipið verði fært aftur á Akranes að vori og þá með starfsemi í huga .